OSNOVNA ŠKOLA ANTUNA MIHANOVIĆA

 KLANJEC

Klasa: 112-02/23-01/07

Ur.broj: 2140-66-01-23-6

Klanjec, 23.10.2023.

 Na temelju članka 6. Pravilnika o načinu i postupku kojim se svim kandidatima za zapošljavanje osigurava jednaka dostupnost javnim službama pod jednakim uvjetima te vrednovanje kandidata prijavljenih na natječaj Osnovne škole Antuna Mihanovića, a vezano uz zasnivanje radnog odnosa na radnom mjestu učitelja/učiteljice kemije, Komisija za provedbu testiranja objavljuje

**SADRŽAJ I NAČIN TE PRAVNE IZVORE ZA**

**PRIPREMU KANDIDATA ZA TESTIRANJA**

1. SADRŽAJ I NAČIN TESTIRANJA

Sukladno odredbama Pravilnika o načinu i postupku kojim se svim kandidatima za zapošljavanje osigurava jednaka dostupnost javnim službama pod jednakim uvjetima te vrednovanje kandidata prijavljenih na natječaj Osnovne škole Antuna Mihanovića provest će se testiranje kandidatkinje upućene od zajedničkog povjerenstva za viškove i manjkove zaposlenika Upravnog odjela za obrazovanje, kulturu, šport i tehničku kulturu Krapinsko-zagorske županije

Obvezno testiranje obuhvaća opći dio, posebni dio i razgovor (intervju).

Opći dio obveznog testiranja obuhvaća znanja iz osnovnog zakonskog propisa koji regulira osnovnoškolsko obrazovanje (Zakonu o odgoju i obrazovanju u osnovnoj i srednjoj školi („Narodne novine“ 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17., 68/18. 98/19 i 64/20.,151/22).

Posebni dio obveznog testiranja obuhvaća znanja iz poznavanja propisa koji se odnose na školovanje učenika s teškoćama i na postupak ocjenjivanja učenika (Pravilnik o načinima, postupcima i elementima vrednovanja učenika u osnovnoj i srednjoj školi („Narodne novine“ 112/2010.) i Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju („Narodne novine“ 24/2015.).

Obvezno testiranje (opći i posebni dio) provodi se pisanim testom.

Svaki dio testiranja vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale. Smatra se da je kandidat zadovoljio na testiranju, ako je za svaki dio testiranja dobio najmanje 5 bodova. Kandidat koji ne zadovolji na provedenom testiranja, ne može sudjelovati u daljnjem postupku (razgovor- intervju).

Razgovor s kandidatom obavlja Komisija i ravnatelj škole. Razgovorom se utvrđuju sposobnosti, vještine, interesi, profesionalni ciljevi i motivacija kandidata za rad u školi. Rezultati intervjua vrednuju se bodovima od 0 do 10. U vrednovanju razgovora ravnopravno s članovima Komisije sudjeluje ravnatelj škole. Smatra se da je kandidat zadovoljio na razgovoru ako je dobio najmanje 5 bodova.

Nakon provedenog razgovora Komisija utvrđuje rezultat testiranja prema ukupnom broju bodova ostvarenih na testiranju i razgovoru.

Ako kandidat ne pristupi testiranju smatrat će se da je odustao od ponuđenog radnog mjesta.

Kandidati su dužni na testiranje donijeti osobnu iskaznicu ili drugu identifikacijsku javnu ispravu na temelju koje se prije testiranja utvrđuje identitet kandidata.

Testiranju ne mogu pristupiti kandidati koji ne mogu dokazati identitet.

Za vrijeme testiranja nije dopušteno:

* Koristiti se bilo kakvom literaturom odnosno bilješkama
* Koristiti mobitel ili druga komunikacijska sredstva
* Napuštati prostoriju za vrijeme testiranja

Ako kandidat postupi suprotno pravilima testiranja, bit će udaljen s testiranja, a njegov rezultat Komisija neće priznati niti ocijeniti.

 PREDSJEDNICA KOMISIJE

 IVANA TROHA PIRŠ